**Lăudat să fie Isus!**

**Dragi confraţi preoţi, dragi credincioşi!**

Organizaţia Caritas a Arhidiecezei noastre de Alba Iuliaorganizează şi în acest an colecta de Ziua Sf. Elisabeta, pentru ajutorarea semenilor noştri aflaţi în dificultate.

Uniunea Europeană a numit acest an Anul european al îmbătrânirii active şi al solidarităţii între generaţii. În acest spirit colecta din anul acesta din data de ***18 noiembrie*** din bisericile Arhidiecezei de Alba Iulia este dedicată sprijinirii unor activităţi care au ţelul de a ajuta persoane bolnave, în vârstă. Am dori să ajutăm semenii noştri în vârstă şi bolnavii, pentru a putea trăi o viaţă cât mai independentă, de a evita singurătatea, izolarea socială, precum şi de a evita necesitatea îngrijirii şi supravegherii permanente. Această activitate a Organizaţiei Caritas este susţinută de arhidieceză, deoarece are motivaţie biblică. Domnul Nostru Isus Cristos s-a identificat cu cei nevoiaşi: ” Căci am fost flămînd, şi Mi-aţi dat de mîncat; Mi-a fost sete, şi Mi-aţi dat de băut.” (Mt. 25,35-36).

De aceea cei care sunt milostivi, în cazul de faţă oferă o donaţie, pot considera fapta lor ca un sprijin acordat personal Domnului Nostru Isus Cristos. Acest gând i-a dat putere şi Sfintei Elisabeta de a exercita faptele milostive în mod eroic.

Programul de ajutorare a persoanelor în vârstă, bolnave al organizaţiei Caritas Alba Iulia se desfăşoară în cadrul departamentului socio – medical, departament care cuprinde activităţi de îngrijire socio – medicală la domiciliu, centre şi activităţi de dezvoltare a competenţelor de mişcare, precum şi servicii de mediere medicală.

Toate aceste activităţi oferă şansă pentru multe sute de persoane în vârstă şi bolnavi de a duce o viaţă mai bună, mai tolerabilă, fără atâtea griji, chiar şi în anii bătrâneţii.

Prin aceasta rog fraţii preoţi şi credincioşii arhidiecezei să sprijine după posibilităţi iniţiativa Caritasului Arhidiecezan. Prin donaţiile noastre putem contribui şi noi ca semenii noştri să poată trăi o viaţă demnă şi la vârsta bătrâneţii!

Donaţiile obţinute în urma colectei din data de ***18 noiembrie*** pot fi transferate în contul **Organizaţiei Caritas Alba Iulia**, deschis la **Banca Comercială Română, Sucursala Alba Iulia**, **cod fiscal**: **4562770**, **nr. de cont**: **RO46 RNCB 0003 0015 6949 0006**, sau predate la filialele, punctele de lucru Caritas cele mai apropiate.

Mulţumim pentru donaţiile dvs.!

Cu binecuvântare arhierească,

 ***† György s. k.***

 arhiepiscop